România, Europa!
„România, Europa!” a fost doar unul dintre sloganurile pe care cei peste zece mii de oameni adunați în Piața Victoriei le-au scandat la meetingul organizat pe 15 martie, care s-a numit „EuRoManifest – Apel pentru o Românie Europeană!”. Nu a fost un protest, ci o adunare a unor cetățeni care, împărtășind un set de valori comune, democratice, europene, și-au dorit să-și arate solidaritatea și orientarea proeuropeană într-un context tensionat atât în România, cât și în lume.